Ķivutkalna pilskalns

Ķivutkalna pilskalns ir Doles salas pilskalns ar 1,6 — 3 metrus biezu kultūrslāni, kas bijis apdzīvots bronzas laikmetā un senākajā dzelzs laikmetā (no 1.—2. gadu tūkstoša p.m.ē. mijas līdz aptuveni 750. gadam m.ē.). 1966. un 1967. gadā  sakarā ar Rīgas HES celtniecību veikti arheoloģiskie izrakumi Jāņa Graudoņa vadībā, cita starpā atklāti nocietinājumi - valnis ar koka un akmens konstrukcijām.

Pilskalna iedzīvotāji apstrādāja akmeni, dzintaru, kaulu, ragu, šeit atradās bronzas apstrādes centrs. Zem pilskalna kultūrslāņa atklāja arī 2. gadu tūkstoša p.m.ē. apbedījumus, kas liecina, ka arī pirms baltu nocietinātās apmetnes te bijis liels kapulauks.Latvijas arheoloģijas leksikons

 Literatūra 
 Nocietinātās apmetnes Daugavas lejtecē. Rīga: Zinātne, 1989. 
 Bronzas apstrādes centri un bronzas priekšmeti sabiedrisko attiecību sistēmā agro metālu periodā Latvijas teritorijā. Arheoloģija un etnogrāfija. 2005. 22. 82 - 98 lpp.

 Atsauces  

 Ārējās saites 
 www.latvijas-pilskalni.lv

Kategorija:Pilskalni Vidzemē